Boek: Jy is kosbaar - Maroela Media
Die mens is geskep om in verhoudings te leef, maar soveel mense voel ongeliefd en onseker van hulleself as gevolg van skaamte oor hulle verlede. Hulle is bang om hulle ware self te wys omdat hulle glo mense sal hulle dalk verstoot. Hoe kan hulle vol selfvertroue en vry van skaamte leef?
Elke week begin met ŉ inleiding, gevolg deur vyf studies wat meer uitbrei oor die week se tema. Dit is gegrondves in die Woord met genoeg ruimte vir persoonlike notas. Jy is kosbaar lei jou op ’n persoonlike reis van transformasie deur God se Woord.
Laura Dingman lei aanbiddingsgeleenthede om mense te help om nader aan God te kom. Sy het vir meer as ŉ dekade leiding geneem as die direkteur van kuns by The Creek (ŉ groot kerkgroep in Indianapolis) se vakansie­bedienings.
Dingman is die outeur van Life Rhythms: Learning to Live in God-Centered Time en I Am Found: Quitting the Game of Hide and Seek with God, Ourselves, and Others. Lees meer oor Dingman op www.lauradingman.com.